
Trenere og lagledere gjør sitt for å få til God fotball i godt miljø, og for å lære spillerne SIFs verdier.

Skal vi få til denne oppgaven, å lære våre barn å være idrettsutøvere som gjør sitt beste, respekterer med- og motspillere og tåler å tape, så er vi avhengig av at også foreldre/foresatte deltar i dette arbeidet.

Foreldre/foresatte bør:

· Delta på de aktiviteter de blir spurt om: Jo flere som deltar – jo mindre på hver!
· Skaffe stedfortreder dersom en selv ikke kan stille.
· Sørge for at evt. dugnadspenger blir innbetalt i tide.
· Sørge for at medlems- og treningsavgiften blir betalt i tide.
· Gi beskjed til hovedtrener dersom spiller ikke kommer på trening eller på kamp.
· Respektere hovedtreners avgjørelser rundt lagoppsett (fra 13 og oppover).
· Være med på kamper og andre arrangement for å bidra til å skape et godt miljø rundt laget
· Stille på kioskdugnad og dugnad i forbindelse med SIF-cupen. SIF har også to dugnader i løpet av sesongen hvor det er salg av forskjellige produkter til inntekt for klubben.
· Husk «foreldrefri sone», ikke stå på samme side som trenere under kamper.

Foreldre bør også huske at både trenere, assistenttrenere og lagledere er en frivillig innsats, og at de også gjerne har både jobb og familie. Skal man ha telefonkontakt bør dette skje etter arbeidstid. Skal man melde fra at et barn ikke kommer på trening eller kamp, så kan dette gjøres via sms eller e-post.

FAIR PLAY – Foreldrevettregler (hentet fra NFF)

· Støtt opp om klubbens arbeid – gjennom foreldremøter forankres fotballens og klubbens verdisyn.
· Møt opp på kamper og treninger – du er viktig både for spillerne og miljøet.
· Gi oppmuntring til alle spillerne i med- og motgang – dette gir trygghet, trivsel og motivasjon for å bli i fotballfamilien lenge
· Vi har alle ansvar for kampmiljøet – gi ros til begge lag for gode prestasjoner og Fair Play.
· Respekter treners kampledelse – konstruktiv dialog om gjennomføring tas med trener og klubb i etterkant.
· Respekter dommerens avgjørelser – selv om du av og til er uenig!
· Det er ditt barn som spiller fotball. Opptre positivt og støttende – da er du en god medspiller.



Det handler om respekt – ikke sant?
 side 1
image1.jpg




